Iwudam inaddayen deg uḍris-a d tilawin nniḍen n taddart, amaru u rasent-yefki ara isem, deg umedya : tislatin n yiwudam-nni igejdanen bḥal tislatin n Dehbia, sut tmurt, tella daγen Themmut, tagi d setti-s n Faṭima. Akked Lalla Merquma : ḥemmlent ad tt-zurent tlawin, ttawint-d γer γur-s ddwa d ḥellu. Deg yiwudam-a inaddayen llan daγen yiwudam d irgazen. Iwudam-ya, ur ten-id-yebdir ara s yisem n twacult. Deg umedya ad d-nebder : - Ssaɛdi : d mmi-s n Dehbiya, yeγra, γer γur-s i d-tettruḥu Faṭima i wakken ad as-d-iγer tabrat i s-d-ttceyyiɛen warraw-is seg Fransa.